Diari Oficial de la Generalitat Valenciana


Sumari del DOGV 5304, del 17-07-2006 (2006/8211)

ORDE de 23 de juny de 2006 de la Conselleria d'Empresa, Universitat i Ciència per la qual es convoquen ajudes al transport universitari en la Comunitat Valenciana per al curs 2006/2007.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8211


Data del document
:   23-06-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * associació
    * universitat
    * estudiant
    * suport econòmic
    * administració local
    * transport escolar
    * cooperativa de consum
    * empresa de transport
    * ajuda pública

ORDE de 23 de juny de 2006 de la Conselleria d'Empresa, Universitat i Ciència per la qual es convoquen ajudes al transport universitari en la Comunitat Valenciana per al curs 2006/2007. [2006/8211]  
La Generalitat Valenciana, des de l'any 1994, ha dut a terme actuacions en matèria de transport per a estudiants universitaris residents en poblacions de la Comunitat Valenciana allunyades dels centres universitaris, a fi de limitar l'impacte d'este tipus de gastos en les economies familiars i de garantir una verdadera igualtat d'accés als ensenyaments universitaris amb independència del lloc de residència.  
Esta iniciativa de la Generalitat Valenciana obté resposta tant dels mateixos estudiants, agrupats en associacions, com d'empreses de transport i ajuntaments, la qual cosa ha permés posar en marxa un conjunt de servicis de transport universitari que beneficien universitaris de prop de 200 municipis de la Comunitat Valenciana.  
Per tot això, fent ús de les atribucions que em conferixen l'article 35 de la Llei de Govern Valencià i el Decret 184/2004, d'1 d'octubre, que establix el Reglament Orgànic i Funcional de la Conselleria d'Empresa, Universitat i Ciència,  
ORDENE  
Primer  
Convocar ajudes econòmiques per al finançament de servicis de transport universitari en l'àmbit de la Comunitat Valenciana, per al curs acadèmic 2006/2007.  
Segon  
Esta convocatòria tindrà caràcter plurianual d'acord a el que disposa la disposició addicional tercera de la Llei 10/98, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
L'import global màxim de les ajudes que s'han de concedir no podrà excedir 800.000,00 euros i el seu pagament s'efectuarà en dos fases:  
La primera fase, corresponent al primer trimestre del curs 2006/2007, es finançarà a càrrec de l'aplicació pressupostària 11.03.01 del programa 422.60 .Universitat i Formació Superior., línia de subvenció T1314000 de l'exercici pressupostari corresponent a l'any 2006, per un import de 164.690,68 euros.  
El finançament de la segona fase, corresponent al primer semestre de l'any 2007, per un import de 635.309,32 euros, estarà condicionada a l'existència de consignació pressupostària suficient i adequada en l'exercici corresponent a l'any 2007.  
Tercer  
S'aproven les bases que han de regir la concessió d'ajudes a les quals es referix la present Orde i que s'inclouen com Annex I.  
Disposicions Finals  
Primera   
Es faculta el director general d'Universitat i Formació Superior perquè dicte les instruccions complementàries que siguen necessàries per a dur a terme el que disposa esta orde i es delega en ell l'atribució d'atorgar les subvencions a què es referix esta convocatòria.   
Segona  
La present Orde entrarà en vigor el mateix dia de la seua publicació en el Diari Oficial de la Generalitat.  
De conformitat amb el que estabix els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció contenciós administratiu, la present orde, que posa fi a la via administrativa, podrà ser recorreguda potestativament en reposició, excepte quan el recurrent siga un Ajuntament, o ben cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a).El recurs de reposició haurà d'interposar-se davant del conseller d'Empresa, Universitat i Ciència en el termini d'un mes a comptar des de l'endemà al de la seua publicació en el Diari Oficial de la Generalitat.  
b) El recurs contenciós administratiu haurà de plantejar-se davant del Tribunal   
Superior de Justícia de la Comunitat Valenciana en el termini de dos mesos a comptar des de l'endemà al de la seua publicació en el Diari Oficial de la Generalitat.  
València, 23 de juny de 2006  
El conseller d'Empresa, Universitat i Ciència  
Justo Nieto Nieto  
ANNEX I  
Bases per a la concessió d'ajudes econòmiques per al finançament de servicis de transport universitari.  
1. Finalitat  
La finalitat d'estes ajudes és facilitar l'accés a la universitat als alumnes universitaris que residisquen en poblacions distintes dels centres universitaris on cursen els seus estudis, quan concórreguen els requisits establits en les presents bases.  
2. Beneficiaris  
Podran sol·licitar estes ajudes els ajuntaments, les associacions d'estudiants universitaris, les cooperatives de consumidors i usuaris l'objecte de les quals siga el transport universitari i, subsidiàriament, i per a aquelles rutes on no concórreguen algun d'estos, les empreses de transport públic regular permanent d'ús general.  
3. Requisits  
a) La distància entre el centre universitari i la població o poblacions des de la que se preste el servici no serà inferior a 20 km ni superior a 90 km  
b) El temps de duració del trajecte no serà superior a 90 minuts.  
c) El servici haurà de prestar-se en períodes lectius del curs acadèmic 2006/2007 i els horaris hauran d'ajustar-se als de la jornada lectiva.  
d) El punt de destí i el d'origen del retorn serà el corresponent Campus Universitari.  
e) La prestació del servici es realitzarà a risc i ventura de l'empresa que haja de realitzar el transport, i sempre complint allò que disposa la normativa reguladora de l'activitat del transport.  
f) En el supòsit d'empreses de transport públic regular permanent d'ús general, estes hauran d'aplicar un descompte als estudiants universitaris, que en cap cas podrà ser inferior al 25% de la tarifa oficial aprovada per la Conselleria d'Infraestructures i Transport per a l'any 2006.  
4. Sol·licituds  
Les sol·licituds, dirigides al conseller d'Empresa, Universitat i Ciència, han de formalitzar-se segons el model que figura com annex II de la present orde.  
La presentació de la sol·licitud implicará la autorització del interesat a la Conselleria d'Empresa, Universitat y Ciència per a comprovar que están al corrent de les obligacions amb l'Agència Estatal d'Administració Tributària, amb Hisenda de la Generalitat Valenciana i amb la Tesoreria General de la Seguritat Social.  
5. Termini de presentació  
El termini de presentació de sol·licituds serà d'un mes desde la publicació d'esta orde en el Diari Oficial de la Generalitat.  
6. Lloc de presentació  
Les sol·licituds es presentaran en el Registre General de la Conselleria d'Empresa, Universitat i Ciència o en qualsevol dels llocs i pels procediments a què fa referència l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999.  
7. Documentació complementària de la sol·licitud  
La sol·licitud haurà d'anar acompanyada, si és procedent, dels documents originals o fotocòpies compulsades següents:  
a) DNI del firmant de la sol·licitud.  
b) NIF y estatuts o documentació acreditativa de la constitució de l'entitat beneficiària.  
c) En el cas que el firmant de la sol·licitud actue en nom i representació d'una altra persona física o jurídica, acreditarà esta representació per qualsevol de les formes establides en l'article 32.3 de la Llei de Règim Jurídic de les Administracions Públiques i Procediment Administratiu Comú.  
d) Declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si és procedent, de les que haja sol·licitat o obtingut, amb indicació de l'entitat concedixen-te i de la quantia.  
e) Memòria tipus on es mostre el cost, la viabilitat i idoneïtat de l'activitat per a la qual se sol·licita l'ajuda, ajustada al model que figura com annex III d'esta orde.  
f) Descripció detallada de rutes, ajustada al model que figura com annex IV d'esta orde.  
g) Descripció d'eixides i tornades per ruta, ajustada al model que figura com annex V d'esta orde.  
h) Alta, referida a'exercici corrent, o últim rebut de l'Impost sobre Activitats Econòmiques, completat amb una declaració responsable de no haver-se donat de baixa en la matrícula de l'esmentat impost,. Quan el sol·licitant estiga exempt de l'esmentat impost, acreditarà esta circumstància per mitjà de declaració responsable.  
i) Instància .manteniment de tercers. ajustada al model que figura com annex VI d'esta orde.  
j) Declaració responsable de l'entitat sol·licitant de no trobar-se sotmesa en cap de les circumstàncies arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions, ajustada al model que figura com annex VII d'esta orde.  
k) En cas de ser el sol·licitant una associació, municipi o cooperativa de consumidors i usuaris l'objecte de la qual siga el transport universitari, serà necessari presentar:  
. Precontracte o contracte amb una empresa de transport públic regular permanent d'ús especial.  
. Autorització administrativa especial, a favor de l'empresa, precisa per a la realització de transport públic regular permanent d'ús especial, expedida pels servicis territorials de la Direcció General de Transports, Ports i Costes, que cobrirà la totalitat del recorregut. En el supòsit de no disposar d'esta en el moment de sol·licitar l'ajuda, haurà d'adjuntar el document que acredite haver sol·licitat la mateixa, havent de remetre-la tan prompte es dispose d'ella.  
l) En cas de ser el sol·licitant una associació d'estudiants universitaris o cooperativa de consumidors i usuaris l'objecte del qual siga el transport universitari, serà necessari presentar còpia del llibre registre de socis i certificat del President de l'Associació o cooperativa en què faça constar el nombre de socis, amb el nom, cognoms i D.NI, que efectivament utilitzen a diari el servici de transport universitari.  
m) En el cas d'empreses de transport públic regular permanent d'ús general, serà necessari aportar:  
. La concessió administrativa per a la prestació del servici.  
. El quadro de tarifes aprovat per la Conselleria d'Infraestructures i Transport per a l'any 2006.  
. El quadro de tarifes a aplicar als estudiants universitaris.  
n) A més, els sol·licitants podran presentar tots aquells documents que consideren convenients per a acreditar la importància, la utilitat social i la projecció de l'activitat objecte d'ajuda; així com la concurrència dels criteris de concessió previstos en la base 9.  
Queden exclosos de la presentació dels documents indicats en el apartats h) els Ajuntaments, de conformitat amb l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96).  
o) En el cas que el sol·licitant de l'ajuda siga una empresa, acreditació del compliment de la normativa d'integració laboral de persones amb discapacitat o, si és el cas, de l'exempció de la dita obligació, segons el model de l'anex VIII.  
8. Instrucció del procediment i proposta de resolució  
L'òrgan competent per a la instrucció del procediment serà la Direcció General d'Universitat i Formació Superior, el qual realitzarà d'ofici totes les actuacions que considere necessàries per a la determinació, coneixement i comprovació de les dades en virtut dels quals s'haja de dictar la resolució.  
L'examen i valoració dels expedients presentats i la consegüent proposta de concessió i denegació de les ajudes correspondrà a una Comissió d'Avaluació composta per:  
. President: el director general d'Universitat i Formació Superior, o persona en qui delegue.  
. Secretari: un funcionari designat pel director general d'Universitat i Formació Superior, que actuarà amb veu i sense vot.  
. Un membre designat per la Federació Valenciana de Municipis i Províncies.  
. Un membre designat per cada una de les Universitats de la Comunitat Valenciana.  
. Un funcionari designat pel director general de Transports, Ports i Costes de la Conselleria d'Infraestructures i Transport.  
La Comissió ajustarà el seu funcionament al que estabix l'article 22 i següents de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú.  
9. Criteris de concessió  
Les ajudes es concediran a aquelles sol·licituds que reunisquen els requisits indicats en la base 3 i la quantia de l'ajuda serà determinada d'acord amb el barem següent:  
a) La distància entre la població o poblacions des de la que se preste el servici i el centre universitari. Queden excloses les distàncies inferiors a 20 quilòmetres, o superiors a 90 quilòmetres  
b) El temps de trajecte. Queden exclosos els trajectes superiors a 90 minuts.  
c) El nombre d'estudiants als que es proporcionarà el servici, computat sobre el cens universitari disponible en els següents percentatges d'este:  
. El 30% en aquells municipis que existisca mitjà de transport per ferrocarril de rodalia.  
. El 30% en els municipis el temps de trajecte dels quals fins al centre universitari siga entre 80 i 90 minuts.  
. El 55% en la resta dels casos.  
Els dits percentatges no s'aplicaran per al supòsit d'associacions, cooperatives i ens locals que acrediten degudament el nombre d'associats que utilitzen el transport universitari, en este cas s'aplicarà el nombre d'alumnes efectivament transportats.  
d) L'existència o inexistència d'altres sistemes de transport alternatiu, i la concurrència de sol·licituds per a un mateix o semblant recorregut.  
e) L'adaptació del vehicle a persones amb discapacitats físiques.  
f) La racionalització i optimació del sistema o sistemes de transport existent.  
g) El cost del servici per alumne.  
h) La dimensió de l'àmbit geogràfic d'influència que comportarà la posada en funcionament del servici.  
i) La qualitat del servici i l'import del descompte efectuat als estudiants.  
j) La prestació del servici en anteriors convocatòries.  
k) Les empreses que acrediten amb anterioritat a la publicació de la convocatòria, ocupar un major percentatge de treballadors discapacitats en relació amb la respectiva plantilla o es comprometen a contractar un percentatge major de treballadors discapacitats durant l'àmbit temporal de la subvenció, tindran preferència en l'adjudicació en cas d'empat en la puntuació.  
10. Quantia màxima  
L'import de les subvencions atorgades per esta convocatòria en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques, o d'altres ens públics o privats, supere el cost de l'activitat que ha de desenrotllar el beneficiari.  
11. Resolució  
A la vista de la sol·licitud, de la documentació presentada i de la proposta de concessió amb la seua quantia o denegació formulada per la Comissió Avaluadora, si concorren els requisits exigits i fins al límit del crèdit existent en la línia pressupostària que corresponga, el director general d'Universitat i Formació Superior, per delegació del conseller, acordarà la concessió de l'ajuda i la seua quantia. En cas contrari, la denegarà.  
El termini per a dictar resolució serà fins al 28 d'octubre de l'any 2006. En el cas que no es dictara resolució per l'òrgan competent en este temps, es podrà considerar desestimada la sol·licitud per silenci administratiu.  
La Resolució es publicarà en el Diari Oficial de la Generalitat, i també en el tauler d'anuncis de la Conselleria d'Empresa, Universitat i Ciència i de les Direccions Territorials d'esta a Alacant, Castelló i València. La publicació substituirà la notificació individual i tindrà els mateixos efectes d'esta, d'acord amb el que disposa l'article 59.6 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú.  
12. Obligacions dels beneficiaris  
Els beneficiaris de la subvenció tenen les obligacions següents:  
a) Realitzar l'activitat que fonamente la concessió de l'ajuda, en els termes establits en la convocatòria i compromesos en la sol·licitud.  
b) Les empreses de transport hauran d'exposar clarament en tots els autobusos de les línies subvencionades i en tots els centres de venda de bitllets o bons, la tarifa per als estudiants universitaris, fent constar que està subvencionada per la Conselleria d'Empresa, Universitat i Ciència.   
c) Comunicar a la Conselleria d'Empresa, Universitat i Ciència l'obtenció d'altres subvencions o ajudes concedides per a la mateixa finalitat.   
d) Les altres a què fa referència l'article 47 del Text Refós de la Llei d'Hisenda Pública de la Generalitat Valenciana i l'article 14 de la Llei 38/2003, de 17 de novembre, General de Subvencions.  
13. Justificació i pagament  
El pagament de l'ajuda s'efectuarà en dos fases:  
a) La primera fase, al finalitzar el primer trimestre del curs acadèmic 2006/2007, una vegada que el beneficiari haja justificat prou que ha realitzat l'activitat subvencionada, per mitjà de la presentació de la documentació que més avall s'indica, relativa al dit període de temps.  
b) La segona fase, al finalitzar el curs acadèmic 2006/2007, una vegada justificada la realització de l'activitat, per mitjà de la presentació de la documentació justificativa que més avall s'indica, relativa a este període de temps.  
La justificació s'efectuarà abans del 28 de novembre de l'any 2006 per a la primera fase i abans del 14 de juliol de l'any 2007 per a la segona fase, per mitjà de la presentació davant de la Direcció General d'Universitat i Formació Superior, de la següent documentació original o fotocòpia compulsada, segons corresponga:  
1. Memòria explicativa subscrita pel representant legal de l'entitat beneficiària de les activitats realitzades on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servici prestat (rutes, alumnes transportats, descomptes realitzats, punts d'anada i tornada, etc.). Quan les activitats hagen sigut finançades, a més de amb la subvenció, amb fons propis o altres subvencions o recursos haurà d'acreditar-se l'import, procedència i aplicació de tals fons.  
2. En el cas que el beneficiari siga un municipi, una associació d'estudiants universitaris o una cooperativa d'usuaris i consumidors l'objecte de la qual siga el transport universitari, estes hauran d'aportar a més les factures expedides per l'empresa contractista (no sent necessari acreditar que les mateixes han sigut efectivament pagades amb anterioritat a la finalització del termini de presentació de la justificació), així com el contracte firmat amb l'empresa.  
3. En el cas que el beneficiari siga una empresa de transport públic regular permanent d'ús general, hauran d'aportar un informe de la Delegació d'Alumnes corresponent a la Universitat de destí, que es faça constar el compliment efectiu de l'activitat subvencionada. Presentarà també memòria justificativa del cost incorregut per la realització de l'actuació subvencionada, amb el desglossament de cada u dels gastos contrets i ingressos obtinguts, subscrita pel responsable de l'àrea econòmica de l'empresa, amb el vistiplau del representant legal.  
La no presentació de la documentació dalt indicada a el termini establit suposarà la pèrdua del dret a percebre la totalitat de la subvenció.  
14. Facultats de l'administració  
Corresponen al director general d'Universitat i Formació Superior les facultats següents:  
a) Apreciar si l'activitat per a la qual se sol·licita l'ajuda és congruent amb la finalitat d'esta convocatòria, i si el beneficiari, la sol·licitud i la documentació exigida complixen els requisits que establixen estes bases.  
b) Acordar la reducció de l'import total de l'ajuda, segons el cost real de l'activitat i de les altres ajudes o subvencions que s'hagen concedit al beneficiari per la mateixa activitat.  
c) Deixar sense efecte l'ajuda concedida si el beneficiari no complix qualsevol de les obligacions que li imposen estes bases, prèvia audiència a l'interessat. Correspon al director general dictar la resolució motivada corresponent.  
d) Modificar la resolució de concessió de l'ajuda, inclús la quantia, per alteració de les condicions tingudes en compte per a la concessió.  
e) Comprovar el compliment de la finalitat per la qual es concedix la subvenció i l'aplicació dels fons rebuts.  
f) Qualsevol altra que li atorgue la legislació vigent.